เที่ยวผู้หญิงบริการมาครับ ถูกออรัลโดยไม่ป้องกัน ไม่ถึงนาที หลังจากนั้นใส่ถุงยางตลอดครับ วันรุ่งขึ้นบนรูปัสสาวะมีผดขึ้น1เม็ด ไม่เจ็บไม่แสบไม่คัน จนถึงตอนนี้ครับ ไปหาคุณมาหลายท่านบอกไม่ได้เป็นอะไรครับ หลังจากเสี่ยงมาถึงตอนนี้ 52 วันแล้วครับ (ผดบนรูปัสสาวะยังอยู่ครับ) ไม่ได้มีอาการใดๆเลย ผมไม่ได้เป็นเริมแน่นอนใช่ไหมครับ ถามคุณมาเขาก็ยืนยันแล้วครับ เพราะตลอดเวลาไปรักษาไม่ได้เจอรอยโรคครับ
สวัสดีค่ะ โรคเริมที่อวัยวะเพศ จะมีระยะฟักตัว 3-7 วันหลังจากรับเชื้อมา ดังนั้น หากผ่านมา 52 วันแล้ว ไม่มีอาการของโรคเริมเกิดขึ้น ก็แสดงว่าไม่ได้มีการติดเชื้อโรคเริมมาแล้วค่ะสำหรับอาการของโรคเริม จะเริ่มด้วยมีตุ่มน้ำใสบริเวณอวัยวะเพศชาย อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผลคล้ายแผลถลอก และมีน้ำเหลืองซึม หากเป็นครั้งแรกอาการจะเป็นอยู่นาน 2-4 สัปดาห์ บางรายอาจมีไข้ ปวดหัว ปวดเมื่อยตัว อ่อนเพลียร่วมด้วย รวมถึงอาจมีปัสสาวะแสบขัดได้ เมื่อเป็นเริมครั้งหนึ่งแล้ว ก็จะกลับเป็นซ้ำๆ ได้อีกโดยไม่ได้เกี่ยวข้องกับการไปมีเพศสัมพันธ์อีก เนื่องจากเชื้อจะอยู่ในรางกายของเราไปตลอดชีวิตดังนั้น หากไม่ได้มีอาการดังกล่าว มีแค่ตุ่มขึ้นมา 1 ตุ่มที่ปลายอวัยวะเพศ และไม่ได้มีอาการอะไร อีกทั้งได้ไปพบแพทย์เพื่อตรวจแล้ว และแพทย์ไม่ได้วินิจฉัยว่าเป็นโรคเริม ก็แสดงว่าไม่ได้เป็นโรคเริมค่ะ และหากแพทย์ไม่ได้ให้การวินิจฉัยโรคอื่นๆ ด้วย ก็แสดงว่าไม่ได้มีอะไรผิดปกติค่ะอย่างไรก็ตาม การถูกทำออรัลเซ็กส์ อาจมีโอกาสติดเชื้ออื่นๆ ได้ แต่ก็ถือว่าน้อยมาก เช่น HIV ซิฟิลิส ไวรัสตับอักเสบชนิดบีและซี เป็นต้น ดังนั้น หากจะให้แน่นอน ก็ควรตรวจเลือดหาโรคเหล่านี้ด้วยค่ะ